पाएं अपने शहर की ताज़ा ख़बरें और फ्री ई-पेपरडाउनलोड करें
महामारी के दौर में कोरोना मरीजों को ऑक्सीजन की कमी न आए, इसलिए जालंधर के दो कारोबारी संगठनों ने जिला प्रशासन को 200 सिलेंडर सौंपे हैं। गाड़ी विधायक राजिंदर बेरी व डीसी घनश्याम थोरी को भेजी गई। कारोबारियों ने कहा कि उनका टारगेट 800 सिलेंडर देने का है और दो दिन बाद 200 सिलेंडर फिर भेजे जाएंगे।
जो सिलेंडर इंडस्ट्री ने दिए हैं, उनमें 7 क्यूबिक मीटर तक गैस होती है। इनका इस्तेमाल रोटेशन बनाकर गैस उपलब्ध कराने में होगा। दरअसल जालंधर में खाली सिलेंडरों की कमी है। जालंधर को देहरादून के प्लांट से भी गैस का कोटा मिल रहा है लेकिन खाली सिलेंडर चाहिए। जिला प्रशासन ने कम से कम 1000 सिलेंडर फैक्ट्रियों से जुटाने का टारगेट रखा है। जालंधर इंडस्ट्रियल फोकल पाॅइंट एक्सटेंशन एसोसिएशन के प्रेसिडेंट नरिंदर सिंह सग्गू ने कहा कि प्राण वायु एक-एक मरीज के लिए जरूरी है। अभी तो दूसरे राज्यों से भी मरीज जालंधर आ रहे हैं। अगर हम उनकी मदद ही न कर पाएंगे तो वे हमारे शहर के कड़वी यादें लेकर जाएंगे, ये हमें मंजूर नहीं। उद्योग नगर मैन्युफैक्चरर्स एसोसिएशन के प्रेसिडेंट तेजिंदर सिंह भसीन ने कहा कि यह काम समूह मेंबर्स के सहयोग से ही संभव है। उनके साथ विकास अरोड़ा और राजन अरोड़ा भी मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn